Proceduri si documente necesare pentru actele de stare civila
· Acte necesare pentru divort pe cale administrativa
· Documente necesare pentru inregistrarea nasterii
· Documente necesare pentru incheierea casatoriei
· Documente necesare pentru inregistrarea decesului
· Documente necesare pentru inscrierea mentiunilor privind casatoria incheiata in strainatate si desfacuta prin divort pronuntat in strainatate
· Eliberarea certificatelor de stare civila
· Inscrierea mentiunilor privind inregistrarea numelui-prenumelui cu ortografierea limbii materne
· Schimbarea numelui-prenumelui pe cale administrativa
· Transcrierea certificatelor si a extraselor de nastere intocmite de autoritatile straine in registrele de stare civila romane
· Transcrierea certificatelor-extraselor de casatorie intocmite de autoritatile straine în registrele de stare civila romane

· Transcrierea certificatelor-extraselor de deces intocmite de autoritatile straine in registrele de stare civila romane
Acte necesare pentru divorț pe cale administrativa
  (1) La depunerea cererii de divorț, ofițerul de stare civilă delegat solicită soților următoarele documente: 

 a) certificatele de naştere şi căsătorie ale soților, în original şi în copie; 

 b) documentele cu care se face dovada identității, în original şi copie. 

 (2) Documentele prevăzute la alin. (1) trebuie însoțite şi de o declarație dată în fața ofițerului de stare civilă, în situația în care ultima locuință comună declarată potrivit art. 166 alin. (3) lit. a) nu este aceeaşi cu domiciliul sau reşedința ambilor soți înscrisă în actele de identitate. 

 (3) În cazul cetățenilor străini, certificatele de naştere trebuie să îndeplinească cerințele de legalitate prevăzute în convențiile internaționale şi tratatele încheiate între România şi statele ai căror cetățeni sunt. 

 (4) În cazul persoanelor care nu cunosc limba română, depunerea cererii de divorț se face în prezența unui traducător autorizat, iar în cazul persoanelor surdomute, a unui interpret, încheindu-se în acest sens un proces-verbal, al cărui model este prezentat în anexa nr. 63. 

 (5) După confruntarea datelor din documentele prezentate conform alin. (1) şi, după caz, alin. (2) cu datele înscrise în cererea de divorț, ofițerul de stare civilă delegat certifică pentru conformitate copiile depuse, cu excepția certificatului de căsătorie, în cazul căruia se reține originalul. 

 (6) Valabilitatea documentelor cu care se face dovada identității solicitanților se verifică de către ofițerul de stare civilă delegat atât la momentul depunerii cererii, cât şi la data eliberării certificatului de divorț. 

 Dovada identității se poate face de către soți cu unul dintre următoarele documente: 

 a) pentru cetățenii români - cartea de identitate, cartea de identitate provizorie, buletinul de identitate sau, în cazul cetățenilor români cu domiciliul în străinătate, paşaportul, care să se afle în termenul de valabilitate atât la momentul depunerii cererii, cât şi la data eliberării certificatului de divorț; 

 b) pentru cetățenii Uniunii Europene sau ai Spațiului Economic European - documentul de identitate sau paşaportul emis de statul aparținător; 

 c) pentru apatrizi - paşaport emis în baza Convenției privind statutul apatrizilor din anul 1954, însoțit de permisul de şedere temporar sau permanent, după caz; 

 d) pentru cetățenii străini din statele terțe - paşaportul emis de statul ai cărui cetățeni sunt, în care să fie aplicată viza de intrare pe teritoriul României; viza trebuie să fie valabilă atât la data depunerii, cât şi la data eliberării certificatului de divorț; 

 e) pentru cetățenii străini cărora li s-a acordat o formă de protecție în România - documentul de călătorie emis în baza Convenției de la Geneva din 1951 sau, după caz, documentul de călătorie pentru străinii care au obținut protecție subsidiară - protecție umanitară condiționată; 

 f) pentru cetățenii străini solicitanți de azil în România - paşaportul emis de statul ai cărui cetățeni sunt, însoțit de documentul temporar de identitate 
Cererea de divorț se depune de soți împreună. Ofițerul de stare civilă înregistrează cererea şi le acordă un termen de reflecție de 30 de zile. 

Prin excepție de la prevederile alin. (1), cererea de divorț se poate depune la notarul public şi prin mandatar cu procură autentică. 

La expirarea acestui termen, soții se prezintă personal, iar ofițerul de stare civilă sau verifică dacă soții stăruie să divorțeze şi dacă, în acest sens, consimțământul lor este liber şi neviciat. 

 (1) Cererea de divorț este însoțită de documentele mai sus prevăzute şi se constituie într-un dosar de divorț.
Documente necesare pentru înregistrarea nașterii
Art. 17 din Legea nr. 119/1996 cu privire la actele de stare civilă, republicată art. 28 din
Hotărârea nr.64/2011; O.G.80/2011
Înregistrarea nașterii se face de structura de stare civila din cadrul S.P.C.L.E.P. sau, dupa caz, de ofiterul de stare civila din cadrul primariei unitatii administrativ-teritoriale in a carei raza s-a produs evenimentul.

Termenul pentru declararea și inregistrarea nașterii copilului este de: 

a) 15 zile de la data nașterii, pentru copilul nascut viu și aflat in viata;

b) 3 zile de la data nașterii, pentru copilul nascut mort;

c) 24 de ore de la data decesului, pentru copilul nascut viu care a decedat inauntrul termenului de 15 zile;

d) 30 de zile pentru copilul cu vârsta de pâna la un an, gasit

e) intocmirea actului de naștere in cazul copilului parasit de mama in maternitate se face imediat dupa imlinirea termenului de 30 de zile de la intocmirea procesului verbal de constatare a parasirii copilului.

In termenele prevazute se cuprinde atât ziua nașterii, respectiv a gasirii, cât și ziua in care se face declaratia.

Inregistrarea nașterii se face in baza urmatoarelor documente:

a) certificatul medical constatator al nașterii, intocmit pe formular-tip, care va trebui sa poarte numar de inregistrare, data certa, sigiliul/ștampila unitatii sanitare, semnatura și parafa medicului;

b) actul de identitate al mamei și/sau al declarantului, daca nașterea nu este declarata de mama;

c) certificatul de casatorie al parintilor copilului, in original și in fotocopie, daca sunt casatoriti, iar daca aceștia poarta nume de familie diferit, declaratia scrisa cu privire la numele pe care il va dobândi copilul;

d) declaratia de recunoaștere a copilului nascut in afara casatoriei, data de catre tata in fata ofiterului de stare civila care inregistreaza nașterea sau la notarul public, din care sa rezulte și numele de familie pe care il dobândește copilul, la care se anexeaza consimtamântul mamei; in cazul tatalui minor acesta este asistat de reprezentantul legal.

In situatia in care unul dintre parinti sau ambii sunt cetateni straini, sunt necesare documentele prevazute la alin. (1), precum și urmatoarele:

a) pașaportul parintelui cetatean strain/parintilor cetateni straini, respectiv actul de identitate pentru cetatenii statelor membre ale Uniunii Europene, in original și in fotocopie, și traducerea legalizata a filei care contine datele de identificare;

b) certificatul de casatorie al parintilor copilului și traducerea legalizata a acestuia, daca parintii sunt casatoriti; originalul certificatului și traducerea acestuia vor fi apostilate/supralegalizate conform art. 72 alin. (6).din H.G.64/2011

In situatia in care ambii parinti au vârsta sub 14 ani sunt necesare documentele mai sus prevazute precum și urmatoarele:

a) certificatul de naștere al mamei și actul de identitate al declarantului, daca declararea nașterii nu este facuta de mama;

b) actul de identitate al reprezentantului legal al unuia dintre parintii copilului.
In cazul in care casatoria parintilor a fost incheiată in strainătate și nu a fost transcrisă/inscrisă in registrele de stare civilă române, se procedează la transcrierea/inscrierea in regim de urgență a certificatelor de stare civilă emise de autoritătile străine in registrele de stare civilă române; nașterea copilului se inregistrează după transcrierea/inscrierea căsătoriei părinților.

In cazul in care părinții poartă nume de familie diferite sau există neconcordanță intre prenumele copilului trecut in certificatul medical constatator al nasterii și cel declarat, inregistrarea nasterii se face in baza declaratiei scrise, semnată de ambii părinți, din care să rezulte numele de familie și prenumele copilului.

In cazul in care părintii poartă nume de familie diferite, iar unul dintre acestia este in imposibilitate de a-și manifesta vointa cu privire la stabilirea numelui de familie al copilului, inregistrarea nasterii se face in baza declaratiei celuilalt părinte.

Dacă parintii nu au nume de familie comun sau există neconcordanță intre prenumele copilului trecut in certificatul medical constatator al nașterii și declaratia verbală a declarantului, intocmirea actului de nastere se face pe baza declarației scrise și semnate de ambii părinți, din care să rezulte numele de familie și prenumele copilului. In lipsa acordului părintilor cu privire la numele de familie, instanța de tutelă hotărăște și comunică de indată hotărârea rămasă definitivă și irevocabilă Serviciului public comunitar local de evidență a persoanelor sau, după caz, ofiterului de stare civilă din cadrul Primăriei unității administrativ ​teritoriale unde s-a produs evenimentul, in vederea intocmirii actului de nastere.

Prenumele se stabilește la data inregistrarii nașterii, pe baza declarației de naștere. Este interzisă inregistrarea de către ofițerul de stare civilă a prenumelor indecente, ridicole și a altora asemenea, de natură a afecta ordinea publică și bunele moravuri ori interesele copilului, după caz.

Numele de familie și prenumele copilului găsit, născut din părinți necunoscuți, precum și cele ale copilului care este părăsit de catre mamă in spital, iar identitatea acesteia nu a fost stabilita in termenul prevazut de lege, se stabilesc prin dispozitia primarului comunei, orasului, municipiului sau al sectorului municipiului Bucuresti in a carui rază teritorială a fost găsit copilul ori, după caz, s-a constatat părăsirea lui, in conditiile legii speciale.

In cazul in care părintii au domicilii diferite, parintele care declară nasterea va da o declaratie cu privire la domiciliul copilului.

Când declaratia nașterii a fost făcută după expirarea termenelor prevăzute, dar inăuntrul unui an de la data nasterii, inregistrarea actului se face cu aprobarea primarului, dată pe declaratia scrisă. In cuprinsul declaratiei se mentionează motivul intârzierii.

Documente necesare pentru încheierea casatoriei

Art. 28 din Legea nr. 119/1996 cu privire la actele de stare civila, republicata, art. 41-53 din H.G.64/2011, Legea nr. 287/2009 privind Codul civil

Declarația de casatorie se face personal, de catre viitorii soți, în scris, la S.P.C.L.E.P. sau, dupa caz, la primaria locului de domiciliu ori de reședința al unuia dintre ei și se publica în ziua în care a fost primita, prin afișare, în extras, la sediul primariei și pe pagina de internet a acesteia și, dupa caz, la sediul primariei unde celalalt soț are domiciliul sau reședința.

Ofițerul de stare civila este obligat sa confrunte datele înscrise în declarația de casatorie cu documentele prezentate, iar semnarea declarației se face în prezența sa.

În cazul în care unul dintre viitorii soți nu se afla în unitatea administrativ teritoriala unde urmeaza a se încheia casatoria, aceștia pot face declarația de casatorie la S.P.C.L.E.P. sau, dupa caz, la primaria din cadrul unitații administrativ-teritoriale pe raza careia își au domiciliul sau reședinNa, care o va transmite, în termen de 48 de ore, la S.P.C.L.E.P. sau, dupa caz, la primaria din cadrul unitații administrativ-teritoriale unde urmeaza a se încheia casatoria.

Declarația de casatorie și încheierea acesteia se poate face în afara sediului S.P.C.L.E.P. sau, dupa caz, al primariei pentru persoanele care din motive medicale, se afla în imposibilitatea de a se deplasa, sau sunt arestate ori condamnate, în baza unor mandate de arestare ori de executare a pedepsei privative de libertate, cu aprobarea primarului și respectarea prevederilor legale.

Prin excepție, casatoria poate fi încheiata în alta unitate administrativ-teritoriala decât cea în a carei raza teritoriala domiciliaza sau își au reședința viitorii soți, cu aprobarea primarului unitații administrativ-teritoriale unde se încheie casatoria și cu obligativitatea înștiințarii primariei de domiciliu sau de reședința a viitorilor soți, în vederea publicarii.

Daca ambii viitori soți sunt cetațeni straini sau cetațeni români cu domiciliul în strainatate, declarația de casatorie se face la primaria localitații în care aceștia se afla temporar.

În declarația de casatorie, viitorii soți vor arata ca nu exista nici un impediment legal la casatorie și vor menționa numele de familie pe care îl vor purta în timpul casatoriei conform dispozițiilor art. 282 din Legea nr. 287/2009 privind Codul civil, precum și regimul matrimonial ales. Daca înțelegerea referitoare la numele de familie sau regimul matrimonial ales a intervenit dupa depunerea declarației, dar înainte de a se încheia casatoria, aceasta înțelegere se consemneaza într-o declarație scrisa care se anexeaza la declarația inițiala.

Ofițerul de stare civila care primește declarația de casatorie solicita viitorilor soți urmatoarele acte /dupa caz:

a) documentul cu care se face dovada identitații ,în original și în copie

b) certificatul de naștere, în original și în copie;

c)certificatul medical privind starea sanatații (certificatele medicale sunt valabile 14 zile de la data emiterii și trebuie sa cuprinda mențiunea expresa ca persoana se poate sau nu se poate casatori – certificat prenupțial);

d) documente, în original și în copii traduse și legalizate ori certificate de ofițerul de stare civila, din care sa rezulte desfacerea casatoriei anterioare, daca este cazul.

Dovada desfacerii casatoriei anterioare se poate face cu unul dintre urmatoarele documente:

- certificatul de desparțenie sau de divorț eliberat în perioada anilor 1951 - 1960;

- certificat de divorț;

- certificatul de naștere sau de casatorie, cu mențiunea de desfacere a casatoriei;

- sentința de divorț ramasa definitiva și irevocabila; pentru divorțurile pronunțate între 8 octombrie 1966 și 31 iulie 1974, aceasta trebuie sa poarte mențiunea ca a fost înscrisa în actul de casatorie în termen de doua luni de la ramânerea definitiva a hotarârii.
Dosarul actului de casatorie cuprinde, dupa caz, urmatoarele documente:

a) pentru încheierea casatoriei în afara sediului primariei, la cererea persoanelor care din motive medicale, se afla în imposibilitatea de a se deplasa, sau sunt arestate ori condamnate, în baza unor mandate de arestare ori de executare a pedepsei privative de libertate, pe timpul masurii arestarii și executarii pedepsei, este necesara aprobarea primarului, prezentându-se documente justificative în susținerea cererii;

b) aprobarea primarului pentru încheierea casatoriei între persoane care nu au domiciliul sau reședința pe raza de competența a unitații administrativ – teritoriale;

c) încuviințarea primarului pentru încheierea casatoriei înainte de împlinirea sau dupa expirarea termenului de 10 zile de la data înregistrarii declarației de casatorie, la cererea persoanei interesate;

d) în cazul existenței unor impedimente rezultate din condițiile de rudenie fireasca sau adopție, este necesar sa se prezinte autorizarea instanței de tutela în a carei circumscripție își are domiciliul cel care cere încuviințarea pentru încheierea casatoriei, cu aplicarea corespunzatoare a dispozițiilor art. 229 din Legea nr. 71/2011;

e) în cazul existenței unor impedimente legate de vârsta matrimoniala este necesar avizul medical, dovada încuviințarii parinților ori, dupa caz, a tutorelui și autorizarea instanței de tutela în a carei circumscripție își are domiciliul minorul care solicita încheierea casatoriei, cu aplicarea corespunzatoare a dispozițiilor art. 229 din Legea nr. 71/2011; dispozițiile art. 272 alin. (2) ultima teza și alin. (3) – (5) din Legea nr. 287/2009 privind Codul civil, republicata, se aplica în mod corespunzator;

f) declaraNie, din care sa rezulte ca cei 2 soNi nu cunosc nici un motiv de natura legala care sa împiedice încheierea casatoriei, viitorii soți pot alege ca regim matrimonial: comunitatea legala, separația de bunuri sau comunitatea convenționala. Regimul matrimonial al comunitații legale se înscrie în baza declarației viitorilor soți. Alegerea regimului separației de bunuri sau a regimului comunitații convenționale se face prin convenție matrimoniala. Regimul matrimonial al separației de bunuri și regimul matrimonial al comunitații convenționale se înscriu în baza convenției matrimoniale prin care s-a ales.

g) în situația în care viitorii soți stabilesc un alt regim matrimonial decât cel al comunitații legale aceștia vor prezenta convenția matrimoniala autentificata de catre notarul public;

h) proces-verbal încheiat împreuna cu interpretul autorizat, în cazul încheierii casatoriei între persoane care nu cunosc limba româna sau între surdo-muți;

Casatoria se încheie în termen de 10 zile, în care se cuprind atât ziua când a fost facuta declarația de casatorie, cât și ziua în care se oficiaza casatoria..

Casatoria se încheie la S.P.C.L.E.P. sau, dupa caz, la primaria din cadrul unitații administrativ-teritoriale pe raza careia își au domiciliul sau reședința dupa 10 zile de la afișarea declarației de casatorie, în care se cuprind atât ziua când a fost afișata declarația de casatorie, cât și ziua în care se oficiaza casatoria.

Primarul municipiului, al orașului sau al comunei unde urmeaza a se încheia casatoria poate sa încuviințeze, pentru motive temeinice, încheierea casatoriei înainte de împlinirea termenului de 10 zile.

Dupa expirarea termenului de 10 zile, casatoria se poate încheia, numai cu aprobarea primarului pentru situații temeinic justificate, însa numai pâna la expirarea termenului de 30 de zile de la data afișarii declarației de casatorie și cu reînnoirea certificatelor medicale, referitoare la starea sanatații viitorilor soți.

Daca de la data depunerii declarației de casatorie au trecut 30 de zile și casatoria nu a fost încheiata, ori daca viitorii soți doresc sa modifice declarația inițiala, aceștia vor face o noua declarație de casatorie (se va respecta termenul pentru valabilitatea certificatelor prenupțiale).

Oficierea casatoriei se face în limba româna.

Persoanele care aparțin minoritaților naționale pot solicita, prin cerere scrisa, celebrarea casatoriei în limba lor materna, cu condiția ca ofițerul de stare civila sau cel care oficiaza casatoria sa cunoasca aceasta limba; pe verso-ul cererii solicitantului ofițerul de stare civila declara ca este cunoscator al limbii în care se solicita oficierea casatoriei.

Dupa luarea consimțamântului viitorilor soți, liber și deplin exprimat, în fața a 2 martori, ofițerul de stare civila îi declara casatoriți, le citește dispozițiile Codului Civil (art. 258 alin. (1)-(3), art. 308 și 309) privind drepturile și obligațiile soților și întocmește, de îndata, actul de casatorie.

Nu pot fi martori la încheierea casatoriei incapabilii, precum și cei care din cauza unei deficiențe psihice sau fizice nu sunt apți sa ateste faptul ca soții și-au exprimat consimțamântul.

Ofițerul de stare civila nu poate încheia casatoria daca constata ca nu sunt îndeplinite cerințele legii. Refuzul se consemneaza într-un proces – verbal potrivit modelului prevazut în anexa nr. 5, care se întocmește în doua exemplare.

Dupa încheierea casatoriei ofițerul de stare civila sau personalul desemnat cu atribuții de stare civila opereaza pe marginea actului de casatorie, mențiunea despre regimul matrimonial ales și transmite, de îndata, la Registrul național notarial al regimurilor matrimoniale precum și, dupa caz, notarului public care a autentificat convenția matrimoniala, un extras pentru uz oficial de pe actul de casatorie.

Convențiile matrimoniale încheiate de catre notarii straini sau de catre alte autoritați straine, vor fi înscrise doar de catre administratorul Național al Regimurilor Matrimoniale (RNNRM)., cu consultarea prealabila a Comisiei de experți în materie notariala.

Alegerea numelui de familie

Viitorii soți pot conveni sa își pastreze numele dinaintea casatoriei, sa ia numele oricaruia dintre ei sau numele lor reunite. De asemenea, un soț poate sa își pastreze numele de dinaintea casatoriei, iar celalalt sa poarte numele lor reunite.

Documente necesare pentru înregistrarea decesului
 
Art. 35 din Legea nr. 119/1996 cu privire la actele de stare civilă, republicată, art. 54-62 din H.G.64/2011 

 
Actul de deces se întocmeşte la S.P.C.L.E.P. sau, după caz, la primăria unității administrativ-teritoriale în a cărei rază s-a produs decesul ori s-a găsit cadavrul. 

 
DeclaraȚia de deces, pentru situația în care cauza decesului este naturală, se face în termen de 3 zile de la data încetării din viață a persoanei, de către persoanele prevăzute de lege; în acest termen se cuprinde atât ziua în care s-a produs decesul, cât şi ziua în care se face declarația. 

Odată cu declarația de deces, declarantul depune următoarele acte: 

 
a) certificatul medical constatator al decesului, întocmit pe formular-tip, care va trebui să poarte număr de înregistrare, dată certă, semnătura şi parafa medicului care a făcut constatarea, sigiliul/ştampila unității sanitare, în care trebuie consemnată cauza decesului, fără prescurtări, înscrisă cu majuscule; 

 
b) certificatul de naştere şi de căsătorie, după caz; 

 
c) actul de identitate al decedatului; 

 
d) livretul militar sau, după caz, adeverința de recrutare a celui decedat; 

 
e) fotocopia actului de identitate al declarantului. 

 
In cazurile în care declarantul nu poate prezenta certificatele de stare civilă şi/sau actul de identitate după caz documentele de evidență militară ale persoanei decedate, acesta declară, în scris, motivul neprezentării acestora, precum şi datele de stare civilă ale decedatului. 

În cazul decesului unui cetățean străin se prezintă paşaportul, actul de identitate, permisul de şedere permanentă sau permisul de şedere temporară /după caz. 

 
Când decesul se datorează unei sinucideri, unui accident sau altor cauze violente, precum şi în cazul găsirii unui cadavru, fie că este sau nu identificat, declarația se face în termen de 48 de ore, calculat din momentul decesului sau al găsirii cadavrului,înregistrarea se face în baza certificatului medical constatator al decesului şi a dovezii eliberate de poliție sau de parchet, din care să rezulte că una dintre aceste autorități a fost sesizată despre deces. 

 
În cazul în care decesul nu a fost declarat şi înregistrat în termenul legal, întocmirea actului de deces se face numai cu aprobarea parchetului, iar declarația se face în scris, arătând motivele întârzierii. 

 
După întocmirea actului de deces, ofițerul de stare civilă eliberează declarantului o adeverință de înhumare sau de incinerare a cadavrului, într-un singur exemplar. 

 
Duplicatul adeverinței de înhumare sau de incinerare pierdută ori distrusă se poate elibera numai cu aprobarea primarului unității administrativ-teritoriale care a eliberat adeverința. 

Documente necesare pentru înscrierea mențiunilor privind căsătoria  încheiată în străinătate
 şi desfăcută prin divorț pronunțat în străinătate
 
Cererea de înscriere a mentiunilor se face în nume propriu/ prin imputernicit cu procură specială şi se depune la Primăria care are în păstrare actul de naştere. 

 
Certificatul / extrasul de căsătorie eliberat de autoritățile străine, în original cu apostila convenției de la Haga, sau supralegalizat, după caz; 

 
Copie a certificatului /extrasului de căsătorie eliberat de autoritățile străine; 

 
Traducerea autentificată în limba română în original a certificatului / extrasului de căsătorie eliberat de autoritățile străine: Traducerea se va face la un notar public din țară, la misiunea diplomatică ori oficiul consular de cariera al Romaniei din țara de reşedință a solicitantului sau la un notar străin, situație în care va fie aplicată apostila conform Conventiei de la Haga din 05.10.1961 cu privire la suprimarea cerintei supralegalizării actelor oficiale străine; 

 
În situația în care din certificatul / extrasul de căsătorie nu reiese numele pe care soții l-au purtat în timpul căsătoriei, se vor prezenta declarații notariale din partea soților, din care să rezulte numele pe care aceştia s-au învoit să-l poarte în timpul casatoriei (dacă este dată la un notar public din străinătate, aceasta trebuie să conțină apostila conform Convenției de la Haga); 

Sentința de divorț din străinătate în original cu apostila convenției de la Haga, sau supralegalizată, după caz; 

 
Sentinta de recunoaştere pe teritoriul României, la Tribunalul competent, în original (definitivă şi irevocabilă) a hotărârii străine - pentru sentințele pronunțate în statele care nu sunt membre ale Uniunii Europene sau țările cu care România nu are încheiate tratate, acorduri sau convenții bilaterale de asistență juridică în materie civilă sau de dreptul familiei; 

 
Hotărârile pronunțate într-unul din statele membre ale Uniunii Europene sau țările cu care România a încheiat tratate, acorduri sau convenții bilaterale de asistență juridică în materie civilă sau de dreptul familiei, vor fi recunoscute de plin drept în România, şi se vor înscrie în registrele de stare civilă cu avizul D.E.P.A.B.D.-Bucureşti; 

 
Copie a sentinței de divorț pronunțată în străinătate; 

 
Traducere autentificată a sentinței de divorț ; 

 
În situația în care din cuprinsul sentinței de divorț nu reiese numele pe care soții îl vor purta după divorț, se vor prezenta declarații notariale din partea soților,(din partea soțului cetățean român) din care să rezulte numele pe care aceştia s-au învoit să-l poarte în urma divorțului (dacă este dată la un notar public din străinătate, aceasta trebuie să conțină apostila conform Convenției de la Haga); 

 
Copie xerox a certificatului de naştere; 

 
Copie xerox a actului de identitate; 

 
Extrase pentru uz oficial din actele de stare civilă. 

 
Procura specială în original; 

Eliberarea certificatelor de stare civilă
Certificatele de stare civilă se eliberează, la cerere, persoanei îndreptățite, personal, prin împuternicit cu procură specială, autentificată conform prevederilor art. 72 alin. (6), pe baza înregistrărilor şi a mențiunilor înscrise în registrele de stare civilă, inclusiv din registrele întocmite de parohii, din cele deținute de primării şi de Arhivele Naționale. 

 
Minorilor cu vârsta de peste 14 ani, care nu au avut niciodată act de identitate, li se eliberează certificatul de naştere la cererea părinților sau a reprezentantului legal. 

 
În cazul persoanelor majore neînregistrate la starea civilă, certificatul de naştere se eliberează în baza actului întocmit ca urmare a punerii în aplicare a hotărârii judecătoreşti, definitive şi irevocabile, prin care s-a dispus înregistrarea tardivă a naşterii, la solicitarea structurii de stare civilă din cadrul S.P.C.L.E.P. care a efectuat verificările în dosarul privind înregistrarea tardivă a naşterii. 

 
Cetățenilor români cu domiciliul în străinătate şi cetățenilor străini ale căror acte de stare civilă sunt înregistrate în țară li se eliberează certificate pe baza paşaportului; dacă paşaportul este expirat, structura de stare civilă efectuează verificări la structura de evidență a persoanelor din cadrul S.P.C.L.E.P., prin care se stabilesc datele cu care acesta este înscris în R.N.E.P.; eliberarea certificatului de stare civilă se face în baza acestor verificări şi a paşaportului expirat sau a titlului de călătorie, după caz. 

 
Dacă certificatul de stare civilă se solicită prin S.P.C.L.E.P. ori, după caz, prin primăria locului de domiciliu, obligația verificării identității persoanei revine personalului cu atribuții pe linie de stare civilă din cadrul S.P.C.L.E.P. sau al primăriei unității administrativ-teritoriale care primeşte cererea. 

 
Cetățenilor străini sau persoanelor fără cetățenie care au domiciliul pe teritoriul României, ale căror acte de stare civilă au fost întocmite în registrele române, li se eliberează certificate de stare civilă în aceleaşi condiții ca şi cetățenilor români. 

 
Dacă titularul actului (cetățean străin) şi-a schimbat numele şi/sau prenumele în străinătate, iar această mențiune nu este înscrisă pe marginea actului, la cerere se anexează fotocopia paşaportului, precum şi fotocopia şi traducerea documentului, din care să rezulte schimbarea de nume. 

 
Cererile privind eliberarea certificatelor de stare civilă cetățenilor străini ale căror acte sau fapte de stare civilă s-au produs şi s-au înregistrat în România, precum şi ale cetățenilor români cu domiciliul ori cu reşedința în străinătate se soluționează de către S.P.C.L.E.P. sau, după caz, de primăria unității administrativ-teritoriale care păstrează registrele respective şi, după caz, în conformitate cu prevederile art. 11 alin. (5) şi (6) din Legea nr. 119/1996, republicată, cu modificările ulterioare. 

 
Persoanele care au domiciliul în alte localități decât cele în care sunt păstrate registrele de stare civilă şi nu se pot deplasa personal pentru a obține certificatele de stare civilă pot depune cererea la S.P.C.L.E.P. sau, după caz, la primăria unității administrativ-teritoriale în raza căreia îşi au domiciliul ori reşedința, indicând unitatea administrativ-teritorială unde se găseşte actul respectiv şi datele de stare civilă, pentru identificarea acestuia. 

 
În caz de pierdere, furt sau distrugere a certificatului de stare civilă, persoanei îndreptățite i se eliberează, la cerere, un nou certificat, cu perceperea taxei legale de timbru; 

 
Certificatul de naştere se eliberează titularului actului sau persoanei împuternicite cu procură specială, pentru persoanele de peste 18 ani posesoare de acte de identitate. 

 
Pentru minorii care nu au acte de identitate, precum şi pentru cei puşi sub interdicție, certificatul de naştere se eliberează părintelui sau reprezentantului legal. 

 
Certificatele de stare civilă se pot elibera şi altor persoane împuternicite prin procură specială, autentificată conform prevederilor art. 72 alin. (6). 

 
Certificatul de căsătorie se poate elibera unuia dintre soți sau, la cerere, ambilor soți. 

 
Pentru soțul supraviețuitor sau, în caz de divorț, pentru motive întemeiate, se pot elibera certificate de căsătorie, cu mențiunile corespunzătoare. 

 
Certificatul de deces se eliberează membrilor familiei sau altor persoane îndreptățite. 

 
Cererile pentru procurarea de certificate de stare civilă din străinătate se soluționează de către M.A.E. - D.C. 

Înscrierea mentiunilor privind inregistrarea numelui/prenumelui cu ortografierea limbii materne
 Art.20 din O.G. nr.41/2003 ; art. 115-116 din H.G.nr.64/2011 

 
Persoana al cărei nume de familie sau prenume a fost înregistrat în actele de stare civilă tradus în altă limbă decât cea maternă ori cu ortografia altei limbi poate cere înscrierea - prin mențiune pe marginea acestor acte - a numelui de familie ori a prenumelui retradus sau cu ortografia limbii materne atât la rubricile privind titularul, cât şi la cele referitoare la părinții săi. 

 
Cererea se depune la S.P.C.L.E.P. sau, după caz, la primăria unității administrativ-teritoriale de domiciliu ori direct la S.P.C.L.E.P. ori, după caz, la sediul primăriei care are în păstrare actul de stare civilă. 

 
Cererea pentru înscrierea mențiunii se aprobă, de către primarul unității administrativ-teritoriale, care are în păstrare registrele. 

 
Efectele aprobării se extind asupra copiilor minori şi asupra celuilalt soț, dacă au nume de familie comun, numai dacă acesta din urmă îşi dă consimțământul. 

 
Pe baza aprobării se efectuează mențiune pe marginea actului de stare civilă şi se eliberează un nou certificat, iar cel eliberat anterior se reține şi se anulează. 

 
Dacă ofițerul de stare civilă nu poate stabili cu certitudine traducerea sau ortografierea în limba maternă, acesta cere solicitantului să prezinte o traducere sau o ortografiere oficială, autentificată de notarul public. 

Schimbarea numelui/prenumelui pe cale administrativă
Art. 6 alin. 1 şi alin. 2 din O.G. nr. 41/2003, art.106 din H.G.64/2011 

 
Cererea de schimbare a numelui se depune la S.P.C.L.E.P. sau, după caz, la primăria unității administrativ-teritoriale de la domiciliul solicitantului, în nume propriu ori prin împuternicit cu procură specială, autentificată conform prevederilor art. 72 alin. (6) sau prin împuternicire avocațială; 

 
În cazul cetățeanului român cu domiciliul în străinătate, cererea se depune la S.P.C.L.E.P. sau, după caz, la primăria unității administrativ-teritoriale de la ultimul domiciliu avut în România, iar dacă nu a avut vreodată domiciliul în România, la D.S.C. - Sector 1. 

 
Copilul care a împlinit vârsta de 14 ani semnează cererea împreună cu părinții săi; 

 
Acte anexate/după caz: 

1. actul de identitate , 

2. copii legalizate de pe certificatele de stare civilă ale persoanei care solicită schimbarea numelui; 

3. un exemplar al Monitorului Oficial al României, Partea a III-a în care a fost publicat extrasul din cererea de schimbare a numelui, exemplar de la publicarea căruia să nu fi trecut mai mult de un an; 

4. consimțământul, dat în formă autentică, al celuilalt soț, în cazul schimbării numelui de familie comun purtat în timpul căsătoriei; 

5. consimțământul, dat în formă autentică, al părintelui,care nu este prezent la semnarea cererii de către minor. 

6. certificat de cazier judiciar al solicitantului 

7. certificat de cazier fiscal al solicitantului 

8. pentru cetățenii români cu domiciliu în străinătate se va depune o declarație autentificată din care să rezulte că nu au datorii față de statul român. 

9. procura specială autentificată sau împuternicirea avocațială, în original; 

10. orice alte acte pe care solicitantul le consideră necesare pentru motivarea cererii sale 

Când se constată că dosarul de schimbare a numelui este incomplet ori soluționarea acestuia necesită aplicarea altei proceduri, acesta se restituie cu indicațiile corespunzătoare. 

 
Dacă cererea se încadrează în prevederile legale, în termen de 5 zile de la data primirii acesteia, ofițerul de stare civilă o înaintează, împreună cu toate actele prevăzute de Ordonanța Guvernului nr. 41/2003 privind dobândirea şi schimbarea pe cale administrativă a numelor persoanelor fizice, aprobată cu modificări şi completări prin Legea nr. 323/2003, cu modificările şi completările ulterioare, precum şi cu orice alte documente depuse în susținere, structurii de stare civilă din cadrul S.P.C.L.E.P. competent pentru efectuarea verificărilor. 

 
Serviciul stare civilă după efectuarea verificărilor şi întocmirea referatului înaintează dosarul la serviciul stare civilă din cadrul D.J.E.P. 

 
Dosarele incomplete se restituie S.P.C.L.E.P. pentru completare, iar cele care nu fac obiectul schimbării numelui pe cale administrativă se restituie cu precizarea procedurii de urmat. 

 
Schimbarea numelui de familie dobândit prin căsătorie, ca urmare a unei decizii/dispoziții administrative sau ca urmare a modificării intervenite în străinătate, nu are efect asupra numelui de familie dobândit la naştere. 

 
Pentru persoanele căsătorite/divorțate care şi-au păstrat, în urma căsătoriei/divorțului, numele de familie dobândit la naştere, decizia/dispoziția emisă ca urmare a schimbării numelui pe cale administrativă se înscrie pe marginea actului de naştere şi nu are efect asupra numelui de familie aparținând titularului actului, dobândit la naştere. 

 
Dovada schimbării numelui/prenumelui pe cale administrativă se face atât cu decizia/dispoziția, cât şi cu certificatul de naştere eliberat cu mențiuni. 

Transcrierea certificatelor şi a extraselor de naştere întocmite de autorităłile străine
 în registrele de stare civilă române
Art. 44 din Legea nr. 119/1996 cu privire la actele de stare civilă, republicată şi art. 70 din H.G.64/2011 

 
1.Cererea de transcriere se adresează primarului unității administrativ-teritoriale 

de la domiciliul părintelui care solicită transcrierea; cererea se face de unul dintre părinți, prin împuternicit cu procură specială, autentificată conform prevederilor art.72 alin (6) din H.G.64/2011. Pentru cetățenii români cu domiciliul în străinătate cererea se adresează primarului de la ultimul domiciliu avut în țară, dacă părinți au avut domicilii diferite, cererea se depune la primăria de la ultimul domiciliu al unuia dintre părinți 

 
2. Cererea de transcriere este însoțită de certificatul sau extrasul de naştere în original, fotocopie şi traducere legalizată, precum şi, după caz de următoarele documente: 

 
- actul de identitate sau paşaportul în original şi fotocopie copie; 

 
- certificat de căsătorie după caz în original şi fotocopii 

 
- declarație din partea părintelui care solicită transcrierea certificatului de naştere al copilului, în cazul în care părinții acestuia au domicilii diferite; 

 
- declarație din partea titularului actului ori a reprezentantului legal că nu mai există un alt act transcris/înscris sau reconstituit. 

 
3. Minorii în vârstă de peste 14 ani solicită transcrierea certificatelor de naştere în nume propriu, asistați de unul dintre părinți sau, după caz, de tutore, ori prin împuternicit cu procură specială; în cazul în care părinții au domicilii diferite în țară, primăria competentă privind transcrierea certificatului de naştere poate fi oricare din cele două primării pe raza cărora au domiciliul părinții minorului. 

 
Pentru persoanele care nu au împlinit vârsta de 18 ani, ai căror părinți au domiciliul în străinătate, cererea de transcriere a certificatelor de naştere se depune la primăria ultimului loc de domiciliu avut de părinți în România, iar în cazul în care au avut domicilii diferite, la ultimul domiciliu al unuia dintre părinți. 

 
Persoanele care fac dovada cetățeniei române cu Certificatul de cetățenie eliberat de Autoritatea Națională pentru Cetățenie sau misiunile diplomatice şi oficiile consulare ale României depun cererea de transcriere a certificatelor/extraselor de stare civilă, procurate din străinătate, la D.S.C. - Sector 1; persoanele care dobândesc cetățenia română şi fac dovada domiciliului în România cu permis de şedere permanentă eliberat de O.R.I. vor adresa cererea de transcriere primarului unității administrativ-teritoriale a locului de domiciliu, potrivit datelor înscrise în permisul de şedere. 

 
În situația în care se stabileşte că în certificatul sau extrasul eliberat de autoritățile străine au fost înscrise date care sunt în neconcordanță cu cele înscrise în registrele de stare civilă române şi R.N.E.P., transcrierea se va face după îndreptarea erorilor de către autoritățile străine emitente. 

 
Documentele administrative emise de autoritățile străine, prezentate pentru înregistrarea în registrele de stare civilă române, precum şi traducerile acestora, care sunt făcute la un notar public din străinătate, trebuie să îndeplinească următoarele condiții: 

 
Documentele eliberate de instituții ale statelor semnatare ale Convenției de la Haga din 5 octombrie 1961 se apostilează; Documentele eliberate de statele cu care România a încheiat tratate/convenții/acorduri de asistență judiciară sunt scutite de supralegalizare, apostilare sau orice altă formalitate. 

 
Documentele care nu se regăsesc în una dintre situațiile prevăzute la lit. a) sau b) se supralegalizează, în conformitate cu prevederile art. 162 din Legea nr. 105/1992, cu completările ulterioare.
Transcrierea certificatelor-extraselor de casatorie intocmite de autoritatile straine în registrele de stare civila romane

Transcrierea certificatelor /extraselor de deces întocmite de autoritățile străine
 în registrele de stare civilă române
Art.43/legea 119/1996 republicată cu modificările ulterioare, H.G.64/2011 art.70 

În cazul transcrierii certificatului de deces, cererea se adresează primarului unității administrativ-teritoriale a locului de domiciliu al solicitantului, sau primarului unității administrativ-teritoriale de la ultimul domiciliu avut în țară de către persoana decedată. 

 
Cererea de transcriere este însoțită de certificatul sau extrasul de stare civilă eliberat de autoritățile străine, în original, fotocopie şi traducere legalizată, precum şi, după caz, de următoarele documente: 

 
a) fotocopii ale certificatelor de naştere şi de căsătorie, fotocopii ale actului de identitate sau paşaportului, după caz; 

 
b) declaraŃie din partea solicitantului că nu mai există un alt act transcris/înscris sau reconstituit, în actele de stare civilă române. 

c) act de identitate solicitant. 

 
d) după caz dovada cetățeniei române. 

 
În situația în care se stabileşte că în certificatul sau extrasul eliberat de autoritățile străine au fost înscrise date care sunt în neconcordanță cu cele înscrise în registrele de stare civilă române şi R.N.E.P., transcrierea se va face după îndreptarea erorilor de către autoritățile străine emitente. 

 
În cazul transcrierii certificatului de deces, verificările se vor referi atât la solicitant, cât şi la decedat. 

 
Documentele administrative emise de autoritățile străine, prezentate pentru înregistrarea în registrele de stare civilă române, precum şi traducerile acestora, care sunt făcute la un notar public din străinătate, trebuie să îndeplinească următoarele condiții: 

 
Documentele eliberate de instituții ale statelor semnatare ale Convenției de la Haga din 5 octombrie 1961 se apostilează; 

 
Documentele eliberate de statele cu care România a încheiat tratate/convenții/acorduri de asistență judiciară sunt scutite de supralegalizare, apostilare sau orice altă formalitate; 

 
Documentele care nu se regăsesc în una dintre situațiile prevăzute la lit. a) sau b) se supralegalizează, în conformitate cu prevederile art. 162 din Legea nr. 105/1992, cu completările ulterioare. 

